

**UZAICINĀJUMs komercpiedāvājuma iesniegšanai**

Valsts akciju sabiedrības “Latvijas dzelzceļš” Elektrotehniskā pārvalde organizē tirgus izpēti “**Impregnēto koka stabu piegāde**” (turpmāk – tirgus izpēte) saskaņā ar zemāk pievienoto sarakstu un noteiktām kvalitātes prasībām (pielikumā), tādēļ aicinām Jūs, ieinteresētības gadījumā, iesniegt savu komercpiedāvājumu:

|  |  |  |  |  |  |
| --- | --- | --- | --- | --- | --- |
| **N. P. K.**  | **Preces nosaukums, specifikācija** | **Mēr-vienība** | **Daudzums\*** | **Cena par vienību, EUR (bez PVN)** | **Summa, EUR (bez PVN)** |
| **EPR-1** | **EPR-2** | **KOPĀ** |
| 1 | Impregnēti stabi (garums 9m, diametrs tievgalī 160mm) | gab. |  | *83* | **83** |   |   |
| 2 | Impregnēti stabi (garums 10m, diametrs tievgalī 220mm) | gab. | *10* | *2* | **12** |  |  |
| 3 | Impregnēti stabi (garums 12m, diametrs tievgalī 200mm) | gab. |  | *16* | **16** |   |   |
| **KOPĀ:** |  |

**\* Piegādes adreses:**

|  |  |
| --- | --- |
| Rīgas reģionālais centrs **(EPR-1):** | Elektrotehniskās pārvaldes Rīgas reģionālais centrs Krūzes iela 47a, Rīgā |
| Daugavpils reģionālais centrs **(EPR-2):** | Elektrotehniskās pārvaldes Daugavpils reģionālais centrs, 1.Pasažieru ielā 12, Daugavpilī; |

! Piedāvājumu var iesniegt gan par visu tirgus izpētes priekšmetu kopumā, gan par atsevišķām tā pozīcijām. Lūdzu norādīt, ja komercpiedāvājums ir spēkā piedāvātajām tirgus izpētes pozīcijām kopumā, pretējā gadījumā Pasūtītājs patur tiesības tirgus izpētes rezultātā veikt darījumu par atsevišķām pozīcijām.

**Preces piegādes termiņš**: **2 (divi) mēneši** no līguma noslēgšanas dienas.

**Samaksas nosacījumi:** apmaksa tiek veikta 30 kalendāro dienu laikā no rēķina saņemšanas dienas.

Piedāvājuma (preču pozīciju) cenā jābūt iekļautiem visiem izdevumiem, atlaidēm, transportēšanas, pārkraušanas un administratīvām izmaksām, t.sk. nodokļiem (izņemot PVN), saskaņā ar Latvijas Republikas tiesību aktiem, apdrošināšanas maksai, u.c.

Lūdzam Jūs līdz **2023.gada 28.aprīlim** atsūtīt komercpiedāvājumu ar paraksttiesīgās personas parakstu uz VAS “Latvijas dzelzceļš” elektroniskā pasta adresi: ep@ldz.lv.

**Pielikumā:** Koka stabu kvalitātes prasības.

*Šīs tirgus izpētes mērķis ir informācijas iegūšana nepieciešamās preces iegādes iespēju apzināšanai un nerada VAS “Latvijas dzelzceļš” pienākumu veikt darījumu par tirgus izpētē noteikto priekšmetu.*

*Uzaicinājumā minētos personas datus to saņēmējs drīkst apstrādāt tikai saskaņā ar Fizisko personu datu apstrādes likuma prasībām.*

**Pielikums** tirgus izpētes uzaicinājumam

*“**Impregnēto koka stabu piegāde”*

**KOKA STABU KVALITĀTES PRASĪBAS**

***Koksnes kvalitātes prasības:***

1. Stabus ražo no slaidiem priedes stumbriem, izmantojot stumbra apakšējo vai vidus daļu, kura apaļā lietkoksne ir no veselas un labi augušas priedes. Stumbra galotnes posmi, kā arī no vējgāzēm krituši stumbri balstu ražošanai nav izmantojami.
2. Stumbru aplievas biezums ir ne mazāks par 2,5 cm.
3. Zari un puni atzāģēti līdz ar stumbru.
4. Stumbru gali nozāģēti taisni. Pieļaujamā novirze no perpendikularitātes ir līdz 1/10 (10%) no stumbra caurmēra attiecīgajā galā.
5. Stumbri ir izzāģēti 7, 9, 10, 11, 12 m garumā ar garuma novirzi +10 cm.
6. Balstiem jāatbilst noteikumiem par Latvijas būvnormatīvu LBN 206-14 “Koka būvkonstrukciju projektēšana” (Ministru kabineta 23.12.2014. noteikumi Nr.793).
7. Vainas un to pieļaujamie lielumi:

| **Koksnes vainas** | **Pieļaujamie lielumi** |
| --- | --- |
| **Zari:** |
| Veseli saauguši, nokaltuši, melni | Pieļauj viens zars ar diametru ne lielāku par 1/3 no stumbra diametra mērīšanas vietā vai zaru grupu, kas augusi vienā augstuma līmenī ar diametru ne lielāku par 2/3 no stumbra diametra. |
| Trupējuši | Nepieļaujami |
| Padēls | Nepieļaujams |
| **Stumbra formas vainas:** |
| Raukums  | Pieļauj līdz 1cm uz metru |
| Vienpusīgā līkumainība | Pieļauj tik lielā apmērā, lai taisne, kas savieno stumbra resgaļa un tievgaļa centrus, visā stumbra garumā atrastos stumbra iekšpusē |
| Saliktā līkumainība | Nepieļaujama |
| **Koksnes uzbūves vainas:** |
| Greizšķiedrainība | Pieļaujama līdz 2cm uz metru |
| Dvīņserde | Nepieļaujama |
| **Plaisas:** |
| Sala, zibens un gredzenveida plaisas  | Nepieļaujamas |
| Serdes plaisas | Pieļaujamas līdz 1/3 no caurmēra |
| **Ieaugumi un mehāniski bojājumi:** |
| Izrāvumi, atšķēlumi | Pieļaujami ārpus tievgaļa cilindra diametra, atšķeltajai koksnei jābūt atdalītai no stumbra |
| Atsveķošanas brūces, saussāni un vēzis  | Nepieļaujami |
| **Apdegusi koksne** | Nepieļaujama |
| **Kukaiņu bojājumi** | Nepieļaujami |
| **Sēņu bojājumi:** |
| Kodola trupe un dobumi  | Nepieļaujami |
| Kodola iekrāsojumi | Nepieļaujami |
| Aplievas trupe | Nepieļaujama |
| Zilējums un citi aplievas iekrāsojumi | Nepieļaujami |

***Koka stabu piesūcināšanas prasības:***

1. Stabu piesūcināšana notiek autoklāvā ar vakuuma – spiediena – vakuuma metodi, kurā tiek izmantots koksnes ķīmiskais aizsardzības līdzeklis (KĶAL).
2. Jāizmanto koksnes ķīmisko aizsardzības līdzekli, kas atbilst noteikumiem par bīstamo ķīmisko vielu un bīstamo ķīmisko produktu lietošanas un tirdzniecības ierobežojumiem un aizliegumiem.
3. Balstu piesūcināšanā noteiktas šādas prasības:
	1. aplievas mitrums pirms piesūcināšanas ir W=25±5%;
	2. pirmreizējā vakuuma, kas nav mazāks kā – 0,8 bar, izturēšanas laiks 40...60min;
	3. darba šķīduma spiedienu 12 bar iztur līdz aprēķinātā darba šķīduma daudzuma iespiešanai;
	4. otrreizējā vakuuma, kas nav mazāks kā –0,8bar, izturēšanas laiks 20...40min;
	5. piesūcināšanas darba šķīduma optimālā temperatūra ir 19 ... 28oC;
	6. balsta aplievā iespiestā KĶAL daudzums ir ne mazāks par 9,0 kg/m3;
	7. balsta piesūcināšanas dziļums ir pilna aplieva.
4. Balstu kalpošanas laika pēc piesūcināšanas jābūt ne mazāk kā 35 gadi.